חברים ותושבים נכבדים,

שנת פעילות תנועת הנוער בקדרון, החלה בפעילות אינטנסיבית וכן, בכמות גדולה ומבורכת של חניכים ( השנה הצטרפו גם כיתות ג' לפעילות).

המוטיבציה של הנוער להשתתף ולהתנדב לפעילויות ההדרכה, אינה מובנת מאליו, אלא, פרי עבודה קשה ומאומצת של העוסקים במלאכה.

כדי לטפח ולשמר את הקיים וכן, להעסיק את ילדי ונערי הקהילה בפעילות חינוכית ומעצימה, יזמו נאמני הנוער והמד"ב, תוכנית פעילות עשירה ומגוונת לכלל ילדי התנועה, אשר תפעל בימים נוספים (ב, ג, ה, ובשבת-טיולים וכו'...) ואף תיכלול מספר ימי פעילות לכיתות הנמוכות בחופשת הפסח ובחופש הגדול.

לפיכך, נדרשים משאבים נוספים לקיום הפעילויות המתוכננות.

וועד המושב נענה ברצון ליוזמה ברוכה זו ונאות להגדיל את העלויות בכפוף לכך , שהורי החניכים ישתתפו בחלק מתוספת זו.

לאור ההחלטה, יתבקשו הורי החניכים (ג'-ח'), לשלם סכום סמלי של 240 ₪ ,לשנת הפעילות הנוכחית (20 ₪ לחודש) לכל חניך.

הסכום ייגבה באמצעות כרטיס החשבון החודשי, בהודעה מראש ובהתאם לרשימת חניכים שתתקבל מנאמני הנוער.

ההורים מוזמנים להתעדכן במגוון הפעילויות החדשות באתר התנועה: [www.noarkidron.org](http://www.noarkidron.org)

 מאחלים לכולם

 שנת פעילות פורה.